  Туспуктэм: Константин Вознесенских Наталия Сильвестрова 2023-тӥ арын 10 толэзь ӵоже Удмуртиын лек пыктос кылдонъя 5 сюрс 338 выль учыръёсты пусйизы. Со пӧлысь 58,5 процентсэ I но II стадиосын шараязы. Та ласянь элькунмы Россияя шоро-куспо возьматэмъёс дорозь вуиз.Со сярысь улосвыл тӧролэн но кивалтэтлэн пресс-службазы ивортӥз. Туннэ нуналлы улосвылын пыктос висёнъёсын курадӟись 43 сюрс 887 адями эмчиос дорын эскериське. Элькунлэн тӧроез Александр Бречалов верамъя, урод через эмъян Удмуртия понна одӥгез валтӥсь ужпум луэ. « Берпуметӥ вить ар ӵоже элькунын «Здравоохранение» йӧскалык ӵектос улсын пыктос висёнъёсын нюръяськись службалэсь ужан тӥрлыксэ рос-прос выльдӥзы, уж 2024-тӥ арын но азьланьтӥськоз. Элькун онкодиспансере 20 выль тӥрлык басьтыны малпаськомы, эмъюмлы коньдон висъямын луоз » Александр Бречалов, Удмуртилэн тӧроез Тодэ вайытом, пыктос висёнъёсъя элькун эмъюртлэн стационараз туэ сӥзьыл выль туала спиральной компьютер томограф ужаны кутскиз.  Тегъёс: Тазалык пыктос висён Удмуртия  